Ask Guru Pick - กองทุนหุ้นจีน ซื้อได้เมื่อไหร่บอกด้วย(จิ) - FINNOMENA
27 ก.ย. 2560

ตลาดหุ้น จีน ลงมามากขนาดนี้ (-20% ตั้งแต่ปลายปีที่แล้ว) เชื่อว่าหลายท่านคงอยากทราบทั้งที่มีสัดส่วนการลงทุนอยู่ก่อนแล้วรอถัว (เศร้า) หรือกำลังจะเข้าลงทุน (ยิ้ม?)
โดยเริ่มสงสัยจากคุณ Paisarn Naprasert สอบถามว่า
“กองทุนหุ้นจีนสามารถเข้าลงทุนได้แล้วหรือยัง และมีกองทุนไหน น่าสนใจบ้าง”
แถมด้วยคำถามเพื่อความกระจ่างจากคุณ Phuwanate Srithong
“TMBCHEQ เป็น H-share หรือ A-share ครับ แล้วน่าสนใจไหมครับ มีกองเทียบเคียงไหนบ้าง ครับ ถ้าลงทุนใน TMBCHEQ ควรระวังเรื่องอะไรบ้างครับ”
ยังไม่หมด ตามด้วยคุณ Chaivat Jirapummin
“อยากทราบว่า h-share มี downside risk มากไหม”
  กูรูหมอนัท คลินิกกองทุน จึงจัดให้เพื่อความกระจ่าง ตามด้านล่างเลย
TMBCHEQ เป็น H-share รึ A-share ครับ
แล้วน่าสนใจไหมครับ มีกองเทียบเคียงไหนบ้าง ครับ
ถ้าลงทุนใน TMBCHEQ ควรระวังเรื่องอะไรบ้างครับ
– TMBCHEQ เป็น A-share ครับ ที่จะไปลงทุนกับหุ้น 50 ตัวแรก(ตามมูลค่าตลาด)
ความเสียงของตลาดหุ้นจีน ก็คือความผันผวนที่เกิดจากการลงทุนของนักลงทุนรายย่อย บริษัทจดทะเบียนที่ยังไม่ได้มาตรฐานเท่าไหร่นัก และสภาพตลาด เศรษฐกิจของจีนที่กำลังมีการปฏิรูปครับ
ดังนั้นการลงทุนใน A-share ต้องใช้ความระมัดระวังมากกว่าปกติครับ
h-share มี downside risk มากไม้
– จากสภาพตลาดปัจจุบัน ผมมองว่าอาจจะยังเห็นการปรับตัวลดลงได้อีกครับ แต่คิดว่าไม่มาก เนื่องจากมูลค่าหุ้นของ h-share ดูแล้วค่อนข้างถูกครับ
– ถึงแม้ว่าแนวโน้มของผลกำไรบริษัทใน H-share จะดูไม่สูง แต่เงินปันผลก็ยังมีให้ในระดับที่น่าพอใจ ดังนั้น ถ้าลงทุนแล้วถือนาน ๆ ก็น่าสนใจมากครับ
ส่วนกองทุนที่คล้าย กับ TMBCHEQ ก็มี SCBCHA ครับ ที่ไปลงทุนใน A-share แต่เป็น China AMC CSI300 Index ETF แทนครับ
ส่วนกองทุนที่น่าสนใจนั้น
ผมมองว่าการลงทุนในจีน ถ้าจะลงทุนในกองทุน Passive Fund หรือ ตามดัชนีตลาดนั้น ค่อนข้างจะผันผวนพอสมควร
การลงทุนในตลาดที่ยังไม่ พัฒนา ผมคิดว่ากองทุน Active Fund น่าจะเหมาะสมกว่าครับ
ส่วนตัวเลือกนั้น ผมมองไว้ 2 ตัวคือ
1. TMBCOF ที่เน้นการลงทุนใน New China ครับ หรือ กลุ่มอุตสาหกรรมที่ได้ประโยชน์จากการปฏิรูปเศรษฐกิจของจีนครับ ถือว่าน่าสนใจมากทีเดียว
2. K-CHINA จะเน้นการลงทุนในหุ้นพื้่นฐานดี ตามสไตล์ Fedelity ครับ ซึ่งจะลงทุนทั้ง A-Share และ H-Share ซึ่งตอนนี้สัดส่วนน่าจะ 30/70 ครับ
ปล. ทั้งสองกองทุนเป็นกองทุนที่ลงทุนใน Greater China ครับ (ประเทศจีนทั้งหมด) แต่สัดส่วนจะปรับอย่างไรขึ้นกับ ผจก. กองทุนครับ
แต่อย่างไรก็ตาม กองทุนที่ดีที่สุดไม่มี เนื่องจากบางปีกองทุนบางกองทุนก็น่าจะได้ผลตอบแทนที่ดี สลับกันไป
และค่าธรรมเนียมก็ไม่เท่ากัน ดังนั้นเวลาเลือกก็ต้องตรวจสอบ และ หากองทุนที่ถูกใจเรา ได้ผลตอบแทนที่ตรงตามเป้าหมายของเราครับ
แต่ขอได้โปรดอย่าลืมว่า การลงทุนมีความเสี่ยง ควรศึกษาการลงทุนนั้นๆให้ละเอียดถี่ถ้วนก่อนการตัดสินใจ เราในฐานะ FINNOMENA หวังเป็นอย่างยิ่งว่าจะได้่เป็นส่วนหนึ่งในทุกขั้นตอนก่อนการลงทุนของท่านเพื่อประสิทธิภาพและประสิทธิผลสูงสุดของคุณครับ
โดยฟังก์ชั่น Ask Guru เป็นอีกหนึ่งการใข้งานที่แอดมึนเชื่อตอบโจทย์นักลงทุนได้โดยตรงเลย (ก็แน่ละให้ตั้งคำถามเองเลยนี่นา จะไม่ตรงได้ไง)
https://www.finnomena.com/ask-guru
ซึ่งเรามีเหล่า กูรูแวะเวียนกันมาคลายความสงสัยให้เป็นประจำอยู่แล้ว อาจจะทันใจบ้างไม่ทันใจบ้าง ก็ขออภัยมา ณ ที่นี้นะครับ
  และในช่วงที่ผ่านมาเห็นมีคำถามประมาณนี้เลย ขอรวบรวมบทความที่น่าสนใจไว้ให้อ่านต่อเนื่องกันเลยครับ
จีนประกาศลดค่ากลางค่าเงินหยวน เพื่อ? โดย Mr.Messenger
https://www.finnomena.com/mr-messenger/market-insights/2016/01/12/14/china-devalue-yuan/
จีน จะใช้เครื่องมือที่เรียกว่า “การลงทุน” เปลี่ยนสมดุลของโลกได้หรือไม่?
https://www.finnomena.com/mr-messenger/market-insights/2015/12/29/23/china-foreign-investment/
ก้าวเล็กๆที่ยิ่งใหญ่ของ ‘เงินหยวน’ กับการเข้าคำนวณใน ‘SDRs’
https://www.finnomena.com/mr-messenger/market-insights/2015/12/01/19/yuan-in-sdrs/
การลงทุนในตลาดเกิดใหม่ รักแล้วรอหน่อย โดย Macro view
https://www.finnomena.com/macroview/market-insights/2016/02/11/18/wait-for-the-new-emerging-market-era/
Big Correction or Bear Market? โดย Guest Guru – พี่วิน พรหมแพทย์
https://www.finnomena.com/win/market-insights/2016/02/10/18/big-correction-or-bear-market/
  แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง